CELEX: 32009D0884
Language: ro
Date: 2009-11-30 00:00:00
Title: 2009/884/CE: Decizia Comisiei din 30 noiembrie 2009 de modificare a Deciziei 2007/116/CE în ceea ce privește introducerea unor numere rezervate suplimentare care încep cu 116 [notificată cu numărul C(2009) 9425] (Text cu relevanță pentru SEE)

3.12.2009   
            
            
               RO
            
            
               Jurnalul Oficial al Uniunii Europene
            
            
               L 317/46
            
         
      DECIZIA COMISIEI
   
   din 30 noiembrie 2009
   de modificare a Deciziei 2007/116/CE în ceea ce privește introducerea unor numere rezervate suplimentare care încep cu „116”
   [notificată cu numărul C(2009) 9425]
   (Text cu relevanță pentru SEE)
   (2009/884/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2002/21/CE a Parlamentului European și a Consiliului din 7 martie 2002 privind un cadru de reglementare comun pentru rețelele și serviciile de comunicații electronice (Directivă-cadru) (1), în special articolul 10 alineatul (4),
   întrucât:
   
               (1)
            
            
               Decizia 2007/116/CE a Comisiei (2) prevede rezervarea seriei naționale de numere care încep cu „116” ca numere armonizate pentru servicii armonizate cu caracter social. Anexa la această decizie conține o listă de numere specifice din cadrul acestei serii și serviciile pentru care este rezervat fiecare număr. Această listă poate fi adaptată în conformitate cu procedura menționată la articolul 22 alineatul (3) din Directiva 2002/21/CE.
            
         
               (2)
            
            
               Două servicii, respectiv linia de asistență telefonică (helpline) pentru victimele infracțiunilor și serviciul medical telefonic ce nu intră în categoria cazurilor de urgență, au fost identificate ca fiind servicii cu caracter social care pot îndeplini criteriile pentru a beneficia de numere armonizate. Din aceste motive, se impune actualizarea Directivei 2007/116/CE, precum și introducerea unor numere rezervate suplimentare. Nu se intenționează ca numărul pentru serviciul medical telefonic ce nu intră în categoria cazurilor de urgență să înlocuiască numărul 112 sau numerele naționale pentru apeluri de urgență în cazurile în care viața este pusă în pericol.
            
         
               (3)
            
            
               Prin urmare, Decizia 2007/116/CE trebuie modificată în consecință.
            
         
               (4)
            
            
               Măsurile prevăzute în prezenta decizie sunt conforme cu avizul Comitetului pentru comunicații,
            
         ADOPTĂ PREZENTA DECIZIE:
   Articolul 1
   Anexa la Decizia 2007/116/CE se înlocuiește cu anexa la prezenta decizie.
   Articolul 2
   Statele membre iau toate măsurile necesare pentru a se asigura că, începând cu 15 aprilie 2010, autoritatea națională de reglementare competentă poate aloca numerele adăugate pe listă în temeiul prezentei decizii.
   Articolul 3
   Prezenta decizie se adresează statelor membre.
   
      Adoptată la Bruxelles, 30 noiembrie 2009.
      
         
            Pentru Comisie
         
         Viviane REDING
         
         
            Membru al Comisiei
         
      
   
   
      (1)  JO L 108, 24.4.2002, p. 33.
   
      (2)  JO L 49, 17.2.2007, p. 30.
   
      ANEXĂ
      
         Lista numerelor rezervate pentru serviciile armonizate cu caracter social
      
      
                  Număr
               
               
                  Serviciul pentru care este rezervat numărul
               
               
                  Condiții specifice referitoare la dreptul de utilizare a acestui număr
               
            
                  116 000
               
               
                  
                     Denumirea serviciului:
                  
                  Linii telefonice de urgență pentru copii dispăruți
                  
                     Descriere:
                  
                  Serviciul (a) preia apeluri prin care se anunță dispariția unor copii și le transferă poliției; (b) oferă îndrumare și sprijin persoanelor în grija cărora se află copilul dispărut; (c) sprijină desfășurarea investigației.
               
               
                  Serviciu disponibil non-stop (24 de ore pe zi, 7 zile pe săptămână, la nivel național).
               
            
                  116 006
               
               
                  
                     Denumirea serviciului:
                  
                  Linie de asistență telefonică pentru victimele infracțiunilor
                  
                     Descriere:
                  
                  Serviciul oferă victimelor infracțiunilor posibilitatea de a primi asistență psihologică în astfel de situații, de a fi informate în legătură cu drepturile lor și cu modalitățile de exercitare a acestor drepturi, precum și de a fi îndrumate către instituțiile care le pot sprijini. Serviciul oferă, în special, informații despre (a) poliția locală și procedurile judiciare penale și (b) aspecte legate de despăgubiri și asigurări. De asemenea, acest serviciu oferă asistență pentru identificarea altor posibilități de sprijin.
               
               
                  Atunci când serviciul nu este disponibil non-stop (24 de ore pe zi, 7 zile pe săptămână, la nivel național), furnizorul acestuia trebuie să garanteze că informațiile privind disponibilitatea serviciului sunt ușor accesibile publicului și că, pe perioada în care serviciul nu este disponibil, apelanții sunt informați când va deveni disponibil serviciul.
               
            
                  116 111
               
               
                  
                     Denumirea serviciului:
                  
                  Linii de asistență telefonică pentru copii
                  
                     Descriere:
                  
                  Serviciul oferă ajutor copiilor care au nevoie de îngrijire și protecție și îi pune în legătură cu diverse organizații și resurse, oferind totodată copiilor posibilitatea de a-și exprima temerile, de a vorbi despre aspectele care îi afectează în mod direct și de a contacta pe cineva în caz de urgență.
               
               
                  Atunci când serviciul nu este disponibil non-stop (24 de ore pe zi, 7 zile pe săptămână, la nivel național), furnizorul acestuia trebuie să garanteze că informațiile privind disponibilitatea serviciului sunt ușor accesibile publicului și că, pe perioada în care serviciul nu este disponibil, apelanții sunt informați când va deveni disponibil serviciul.
               
            
                  116 117
               
               
                  
                     Denumirea serviciului:
                  
                  Serviciul medical telefonic ce nu intră în categoria cazurilor de urgență
                  
                     Descriere:
                  
                  Serviciul direcționează apelurile către serviciile medicale adecvate pentru probleme urgente, dar care nu pun în pericol viața, în special, dar nu exclusiv, în afara programului normal de lucru, în zilele de repaus săptămânal și în timpul sărbătorilor legale. Serviciul pune apelanții în legătură cu o persoană responsabilă de preluarea apelurilor care deține experiența și competența necesare sau îi pune direct în legătură cu un cadru medical calificat.
               
               
                  Atunci când serviciul nu este disponibil non-stop (24 de ore pe zi, 7 zile pe săptămână, la nivel național), furnizorul acestuia trebuie să garanteze că informațiile privind disponibilitatea serviciului sunt ușor accesibile publicului și că, pe perioada în care serviciul nu este disponibil, apelanții sunt informați când va deveni disponibil serviciul.
               
            
                  116 123
               
               
                  
                     Denumirea serviciului:
                  
                  Linii de asistență telefonică care oferă sprijin psihologic
                  
                     Descriere:
                  
                  Serviciul permite apelantului să beneficieze de o relație umană reală, în cadrul căruia este ascultat fără a fi judecat. Acesta oferă sprijin psihologic apelanților care suferă de singurătate, care se află într-o stare de criză psihologică sau care se gândesc la suicid.
               
               
                  Atunci când serviciul nu este disponibil non-stop (24 de ore pe zi, 7 zile pe săptămână, la nivel național), furnizorul acestuia trebuie să garanteze că informațiile privind disponibilitatea serviciului sunt ușor accesibile publicului și că, pe perioada în care serviciul nu este disponibil, apelanții sunt informați când va deveni disponibil serviciul.